Kamatort valmis Eesti Iseseisvuspäevaks. Pisut tervislikumaks teeb selle tordi see, et nisujahu asemel on kasutatud kamajahu ning jahvatatud pähkleid. Maitselt on kamatort mõnusalt mahe ning äratuntava kama mekiga. Kaunistuseks tegin tordile martsipanist rukkilille, roosi ja ilvese näo (kahjuks ei tulnud need just kõige ilusamad). Vaata kindlasti ka nami-nami RETSEPTIVÕISTLUST "TORT ISAMAALE 2010", kus on palju ilusaid isamaale pühendatud torte.    Põhi:    Täidis:    Pane želatiin vähese veega likku. Vahusta munad  suhkruga, lisa kamajahu ja jahvatatud pähklid. Vala tainas küpsetuspaberiga kaetud ümmarguse koogivormi põhjale ja küpseta 220 kraadi juures 15 minutit. Vahusta vahukoor osa tuhksuhkruga. Sega omavahel kokku tuhksuhkruga vahustatud vahukoor, kamajahu, vaarika- või pohlapüree ning ülejäänud tuhksuhkruga segatud kohupiim. Lõpuks sega juurde sulatatud ja toatemperatuurile jahutatud želatiin. Vala täidis jahtunud koogi põhjale samasse vormi ja aseta ööks külmkappi. Enne serveerimist ava lahtikäiv vorm ja aseta  tort alusele ning riivi peale paks kiht kamašokolaadi.